ธงชาติอินเดีย

ธงชาติอินเดีย หรือ ติรังคา (translit=Tiraṅgā) เป็นธงสี่เหลี่ยมผืนผ้าสามแถบสีในแนวนอนประกอบด้วยสีฝรั่นอินเดีย, สีขาว และ สีเขียวอินเดีย ตรงกลางคือจักรอโศกสีน้ำเงินเนวีมี 24 แฉก ธงชาติอินเดียในรูปปัจจุบันนี้ถูกนำมาใช้จากการตกลงในการประชุมของคณะนิติบัญญัติเมื่อ 22 กรกฎาคม 1947 และกลายมาเป็นธงชาติของอาณาเขตกรรมสิทธิ์อินเดียเมื่อ 15 สิงหาคม 1947 และใช้ต่อเนื่องมาหลังได้รับเอกราชเป็นสาธารณรัฐอินเดีย ในประเทศอินเดีย คำว่า "สามสี" (tricolour; ไตรรงค์) เป็นคำใช้เรียกธงชาติของตน การออกแบบธงนำมาจากการออกแบบเดิมในธงสวราช (Swaraj) ธงประจำพรรคคองเกรสแห่งชาติอินเดีย ออกแบบโดยปิงคาลี เวนกัยยะ
ตามกฎหมายแล้ว ธงจะต้องผลิตด้วยผ้า lang|hi-Latn|ขาที ซึ่งเป็นผ้าหรือไหมพิเศษที่ผลิตด้วยการทอมือ และถูกทำให้เป็นที่นิยมโดยมหาตมะ คานธี ข้อกำหนดและกระบวนการผลิตของธงกำหนดไว้โดยสำนักงานมาตรฐานอินเดีย กรรมสิทธิ์ในการผลิตธงจึงเป็นของคณะกรรมการพัฒนาผ้าขาทีและอุตสาหกรรมหมู่บ้าน ผู้จัดสรรให้กับกลุ่มในท้องถิ่นต่าง ๆ ข้อมูลจากปี 2009 พบว่ามีแห่งเดียวในอินเดีย คือกรณาฏกะขาทีครโมทโยคสามยุคตะสังฆะ
การใช้งานธงอยู่ภายใต้ข้อกำหนดธงอินเดีย และกฎหมายเกี่ยวข้อง ข้อกำหนดเดิมห้ามการใช้งานธงโดยพลเมืองเพื่อประโยชน์ส่วนบุคคลยกเว้นแต่ในวันชาติต่าง ๆ ของอินเดีย เช่น วันเอกราชและวันสาธารณรัฐ ในปี 2002 ภายหลังการอุทธรณ์โดยภาคพลเมือง นวีน จินดอล ตุลาการสูงสุดของอินเดียได้กำหนดให้รัฐบาลอินเดียปรับแก้กฎให้อนุญาตให้มีการใช้ธงเพื่อประโยชน์ส่วนบุคคล/เอกชนได้ ต่อมาคณะรัฐมนตรีสหภาพแห่งอินเดียจึงแก้กฎหมายเพื่ออนุญาตให้ใช้งานได้เพิ่มเติมภายในข้อกำหนด กฎหมายนี้ถูกแก้อีกครั้งในปี 2005 โดยเพิ่มส่วนที่อนุมัติให้ใช้งานธงได้ เช่นในเครื่องแต่งกายบางกลุ่ม
ธงชาติอินเดียที่ไม่ถูกต้องตามกฎหมายธงเเละข้อกำหนดของสำนักมาตรฐานอินเดีย
เเบบการสร้างโดยเฉลี่ยจากขนาด1-6(พอดีเเบบไม่ได้ปัดเศษขนาด1,2,3,4,6)
เเบบการสร้างธรรมจักรพระเจ้าอโศกโดยเฉลี่ยของขนาด1-6(พอดีเเบบไม่ได้ปัดเศษขนาด1,2,3,4,6)
สำหรับขนาดจักรอโศกสำหรับขนาด5,7,8,9 อยู่ด้านล่าง

**รายละเอียดการออกแบบและสร้าง**
ข้อกำหนดธงอินเดียระบุอัตราส่วนความกว้าง:ความสูงของธงชาติอินเดียอยู่ที่ 3:2 แถบทั้งสามสีมีขนาดเท่ากัน ส่วนอโศกจักร มี 24 แง่งที่ขนาดเท่า ๆ กัน
ไม่ปรากฏการกำหนดขนาดของอโศกจักรในข้อกำนหดธง แต่ในกฎหมายบทที่ 4.3.1 ของ "IS1 ว่าด้วยการผลิตมาตรฐานของธงอินเดีย" มีชาร์ตที่อธิบายขนาดของธงและจักรอยู่
ทั้งข้อกำหนดธงและในกฎหมาย IS1 ล้วนกำหนดให้อโศกจักรปรากฏอยู่บนทั้งสองด้านของธง และให้ใช้สีน้ำเงินเนวี รายการต่อไปนี้เป็นเฉดสีต่าง ๆ ที่ปรากฏใช้ในธงชาติ ยกเว้นสีน้ำเงินเนวีซึ่งระบุไว้ใน IS1 ส่วน 1931 CIE Colour Specifications ประกอบอิลลูมิแนนท์ C สีของนำเงินเนวีปรากฏในมาตรฐาน IS:1803–1973
ข้อมูลในตารางนี้ใช้ระบบ ซีไออี 1931 ค่าประมาณของสีในระบบ RGB ที่ยอมรับทั่วไปได้แก่สีฝรั่นอินเดีย #FF9933, ขาว #FFFFFF, เขียวอินเดีย #138808, น้ำเงินเนวี #000080 ค่าแพนโทนใกล้เคียงสุคือ 130 U, White, 2258 C และ 2735 C

**สัญลักษณ์**
ไฟล์:Flag of India, New Delhi.jpg|thumb|ธงชาติอินเดียที่นิวเดลี
มหาตมะ คานธีเสนอธงต่อคองเกรสแห่งชาติครั้งแรกในปี 1921 โดยเป็นผลงานออกแบบของปิงคาลี เวนกัยยะ โดยตรงกลางเป็นรูปเครื่องปั่นด้ายแบบท้องถิ่น อันเป็นสัญลักษณ์ถึงเป้าหมายของคานธีในการสร้างอินเดียที่พึ่งพาตนเองได้โดยการทอผ้าใช้เอง อยู่ระหว่างแถบสีแดงสื่อถึงชาวฮินดู และแถบสีเขียวสื่อถึงชาวมุสลิม ต่อมาได้ถูกปรับโดยใช้สีฝรั่นแทนที่สีแดง และเพิ่มสีขาวเข้าไปตรงกลางเพื่อแทนชุมชนศาสนิกชนอื่น ๆ เช่นเดียวกับเพื่อเป็นสัญลักษณ์ถึงสันติภาพระหว่างศาสนิก ในภายหลังได้มีการปรับแต่งความหมายของสีเพื่อไม่ให้ธงชาติมีลักษณะขอบการแบ่งศาสนา (sectarianism) โดยความกล้าหาญและการเสียสละ, สันติและความจริง, ศรัทธาและความรอบคอบ ตามลำดับ

**ดูเพิ่ม**
 ธงชาติอินเดียที่สวนสาธารณะเซนทรัล คอนน็อตเพลส- ธงชาติอินเดียจากมนุษย์ที่ใหญ่ที่สุด- ตราประจำชาติอินเดีย- ชนะ คณะ มนะ- วันเทมาตรัม- สัตยเมวชยเต- คำปฏิญาณตนแห่งชาติ- รายชื่อธงของอินเดีย- รายชื่อธงของรัฐในอินเดีย

**หมายเหตุ**

**อ้างอิง**

**บรรณานุกรม**
 pages=356 p-  doi=10.1093/past/164.1.169.-  issue = 3- oclc=1567377 .-  access-date=1 July 2005- cite web | title= India | work=Flags of the World | url=http://www.crwflags.com/fotw/flags/in.html| access-date=30 June 2005-  access-date=30 June 2005-  access-date=1 July 2005-  access-date=1 July 2005-  page=217

**แหล่งข้อมูลอื่น**
 cite web | title= National Flag | work=National Portal of India |publisher=Government of India| url=http://india.gov.in/knowindia/national_flag.php| access-date=8 February 2010 | archive-url=https://web.archive.org/web/20100126160054/http://india.gov.in/knowindia/national_flag.php  
archive-date=26 January 2010- cite web | title= History of Indian Tricolour | work=National Portal of India |publisher=Government of India| url=http://india.gov.in/myindia/national_flag.php| access-date=15 August 2010 | archive-url=https://web.archive.org/web/20100809095826/http://india.gov.in/myindia/national_flag.php  
archive-date=9 August 2010-  archive-date= 19 October 2017- title=India

หมวดหมู่:สัญลักษณ์ประจำชาติของอินเดีย
อินเดีย